Μητροπολίτης Αυστρίας Μιχαήλ

Ο Μιχαήλ (κατά κόσμον Στάικος, 22 Νοεμβρίου 1946 - 18 Οκτωβρίου 2011) ήταν Έλληνας θεολόγος και κληρικός, Μητροπολίτης Αυστρίας και Έξαρχος Ουγγαρίας και Μεσευρώπης.

 Βιογραφικά στοιχεία 
Ο Μιχαήλ Στάικος γεννήθηκε στην Αθήνα στις 22 Νοεμβρίου 1946. Αφού αποφοίτησε από την Λεόντειο, σπούδασε θεολογία στο Αριστοτέλειο Πανεπιστήμιο Θεσσαλονίκης, του οποίου αναδείχτηκε διδάκτορας. Το 1964 εγκαταστάθηκε στη Βιέννη και το 1965 έγινε γραμματέας του Μητροπολίτη Χρυσόστομου (Τσίτερ) στην Ελληνορθόδοξη Μητρόπολη Αυστρίας.

Στις 21 Νοεμβρίου 1977 χειροτονήθηκε διάκονος και την επόμενη ημέρα ιερέας και αρχιμανδρίτης στη Βιέννη. Υπηρέτησε ως Πρωτοσύγγελος της Μητροπόλεως Αυστρίας, εφημέριος της Ελληνορθόδοξης ενορίας και διευθυντής του Ελληνικού Εθνικού Σχολείου στη Βιέννη. Στις 5 Νοεμβρίου 1985 εξελέγη τιτουλάριος Επίσκοπος Χριστουπόλεως, Βοηθός Επίσκοπος της Μητροπόλεως Αυστρίας και χειροτονήθηκε στις 12 Ιανουαρίου 1986.

Τον Νοέμβριο του 1991 η Ιερά Σύνοδος του Οικουμενικού Πατριαρχείου Κωνσταντινουπόλεως τον εξέλεξε Μητροπολίτη Αυστρίας και Έξαρχο Ουγγαρίας και Μεσευρώπης. Για πολλά χρόνια ήταν μέλος της Ιεράς Συνόδου. Ως πληρεξούσιος του Οικουμενικού Πατριάρχη Βαρθολομαίου εκπροσωπούσε τακτικά την Εκκλησία της Κωνσταντινούπολης σε πανορθόδοξες και οικουμενικές εκδηλώσεις, καθώς και στη Διάσκεψη των Ευρωπαϊκών Εκκλησιών. Στη διεθνή ομάδα εργασίας Ορθόδοξων-Παλαιοκαθολικών που συστάθηκε από το Οικουμενικό Πατριαρχείο το 2003 Ιστοσελίδα του Οικουμενικού Πατριαρχείου, ανακτήθηκε την 1 Ιουνίου 2014., κατείχε το αξίωμα του συμπροέδρουOrthodox-Altkatholische Arbeitsgruppe wird von Ökumenischen Patriarchen empfangen.  Ιστοσελίδα της Ένωσης της Ουτρέχτης, ανακτήθηκε στις 27 Απριλίου 2014..

Στην Ουγγαρία, η ορθόδοξη ζωή αναβίωσε με επιτυχία υπό τη θητεία του. Στην Αυστρία, υπό την ηγεσία του, η Ορθόδοξη Εκκλησία έγινε μια σημαντική κοινωνική και εκκλησιαστική δύναμη στη χώρα, ενώνοντας 500.000 χριστιανούς. Ο Ρωμαιοκαθολικός Καρδινάλιος Αρχιεπίσκοπος Christoph Schönborn εξήρε τον Μητροπολίτη Μιχαήλ ως «μεγάλο πυλώνα του οικουμενισμού στην Αυστρία και όχι μόνο». Από το 1996 έως το 1999 ήταν πρόεδρος του Παγκόσμιου Συμβουλίου Εκκλησιών στην Αυστρία (ÖRKÖ). Τον Οκτώβριο του 2010 ιδρύθηκε υπό την προεδρία του η Διάσκεψη των Ορθοδόξων Επισκόπων για την Αυστρία.

Ο Μητροπολίτης Μιχαήλ απεβίωσε στις 18 Οκτωβρίου 2011, σε ηλικία 64 ετών μετά από σοβαρή ασθένειαORF: Orthodoxer Metropolit Michael Staikos verstorben. (abgerufen am 19. Oktober 2011).. Κηδεύτηκε στο Κεντρικό Νεκροταφείο της Βιέννης. Διάδοχός του εξελέγη ο Αρχιμανδρίτης Αρσένιος Καρδαμάκης στις αρχές του Νοεμβρίου του 2011.

 Άλλες θέσεις
 Σύμβουλος στο ίδρυμα «Pro Oriente».
 Λέκτορας στο Ινστιτούτο Βυζαντινών και Νεοελληνικών Σπουδών και στην Ευαγγελική Θεολογική Σχολή του Πανεπιστημίου της Βιέννης.

 Διακρίσεις 
Για το ποιμαντικό και οικουμενικό του έργο, ο Μητροπολίτης Μιχαήλ τιμηθεί σε πολλές χώρες και από πολλές ορθόδοξες εκκλησίες bei der Griechisch-Orthodoxen Kirchengemeinde St. Georg zu Wien.:

 1972: Τάγμα του Αγίου Βλαδίμηρου
 1972: Χρυσός Σταυρός του Πατριάρχη Ιεροσολύμων
 1994: Μεγαλόσταυρος του Τάγματος των Αγίων Κυρίλλου και Μεθοδίου (Τσεχία και Σλοβακία)
 1993: Μεγαλόσταυρος της Πολωνικής Ορθόδοξης Εκκλησίας
 1999: Σταυρός Διοικητή του Ουγγρικού Τάγματος Αξίας
 2008: Ουκρανικό Τάγμα Αξίας
 2011: Τάγμα Τιμής της Δημοκρατίας της Ελλάδος
 2011: Μεγάλο Χρυσό Μετάλλιο Τιμής με το αστέρι για τις υπηρεσίες στη Δημοκρατία της Αυστρίας Aufstellung aller durch den Bundespräsidenten verliehenen Ehrenzeichen für Verdienste um die Republik Österreich ab 1952.
 Χρυσό Μετάλλιο της Πόλης των Αθηνών

 Έργα 
 Auferstehung. Von erlebter orthodoxer Spiritualität. Ibera-Verlag, Wien 2000, ISBN 3-900436-99-1.
 Studie über die Rolle der Laien in der Orthodoxen Kirche.

 Εξωτερικές συνδέσεις 
 Orthodoxer Metropolit Staikos ist tot. στο: Kurier.

 Παραπομπές 

Κατηγορία:Μητροπολίτες Αυστρίας